**О Т Ч Е Т**

**за дейността на НЧ“Пробуда1927г“-с.Остра Могила за 2023г.**

През изминалата година НЧ“Пробуда1927г“-с.Остра Могила се стреми да развива и обогатява социалният и културен живот на селото. Нашето водещо мото е „Обединени вървим напред“, защото заедно можем повече. Водени от тази идея търсим начини за приобщаване на повече хора за идеите, които реализираме чрез различните изяви през годината.

През миналият януари не успяхме да се повеселим на Бабинден, поради заболеваемост и обявената карантина. Успяхме да реализираме мъжкият празник – Трифон Зарезан. Импровизираното зарязване на лозебе в присъствието на кметският намесник и жители на селото. Той пожела плодородие и берекет през годината. Празникът продължи на „чаша вино“, наздравици и песни. На 1-ви март Баба Марта закичи малки и големи с мартенички за здраве, радост и сила.

На 3-ти март със стихове и цветя пред паметника показахме почит към героите загинали за свободата на България !

Осми март, празникът на жената, бе вълнуваща емоция за всички участнички в тържеството. С песни, стихове и цветя за майката и жената бяха поздравени и получиха подаръчета. А най- красивият пролетен празник Цветница посрещнахме с творческа работилничка на картички за именниците. Заедно се трудиха и малки и големи и създадоха чудесни картички. Празникът на празниците – Великден , очаквахме с нетърпение и радостните емоции изразихме в декорирането на яйцата. Направихме изложба на яйца, курабии и козунаци.

Незабравими са усмивките и радостта на децата от празника на детето – 1-ви юни! Съвместната ни работа с НЧ“Хр.Ботев1952“ и СДГ“Горски кът“ от Старозагорските бани се

увенча с успех. Сътворихме един чудесен детски празник с весели състезателни игри, песни, танци и рисунки върху винил. Децата направиха денят пъстър и цветен с много емоции и бе едно чудесно преживяване.

По традиция участвахме в празника на билките – Еньовден и в кулинарната изложба на празника на Старозагорските минерални бани, за което благодарим на всички участници

представили кулинарните си умения.

В началото на месец юли открихме лятната детска занималня. През ваканцията децата . посещаваха с желание занималнята и споделяха игрите , конструирането на обекти, рисуваха, апликираха, редяха пъзели, спортуваха на открито в парка.

През юли организирахме и проведохме екскурзия до „Дома на доброто“-с.Коньово, Жеравна и Котел. Посетихме интересни обекти, къща-музей на Йордан Йовков, пантеона на Свободата, фабрика за килими.

Танцовата група към НЧ обогати своя опит с нови танци, което им даде самочувствие и

се изявиха съвместно с танцова формация „Еньовче“ при НЧ“Хр.Ботев-1952г“ на първа сцена на

Богородична стъпка, както и танцуваха на сцената на „Селският двор“. Затова заслужено спечелиха аплодисментите и вниманието на журито и получиха Грамота и Плакети и Диплом от Фестивала.

В началото на месец септември вълнуващо събитие за остромогилските жители и гости

на селото бе концертът, посветен на празника на с.Остра Могила. Поздрав към присъстващите в залата поднесоха момичетата от танцовата ни група. Наши гост изпълнители бяха съставите „Зорница“ и „Еньовче“ на НЧ“Хр.Ботев1952г“, вокална група,,Бялата роза“при НЧ“Пробуда-1928г“- с.Сулица.Кулминацията на концерта бяха изпълненията на народната певица Деляна

Желязкова. С радост изпълнители и публика се хванаха на хорото.

Израз на нашата благодарност към патрона на нашето читалище – Никола Буковски, будители и дарители бе празникът , посветен на Денят на будителите. Той започна с откриване на постер-картина на ОУ „Христо Ботев“-с.Остра Могила нарисувана от Динко Чакалов и запазената камбана огласи залата на читалището, задвижена от ръката на последният училищен директор -г-жа Радка Загорова. Израз на благодарност към нашите дарители и тяхният благороден жест бе връчване на удостоверенията за дарение! Изпълненията на младите танцьори, певци и инструменталисти от НУМСИ „Христина Морфова“ създадоха много емоции и радостно настроение. Публиката се наслади на изпълненията на младият певчески талант Божидара Николова от НЧ,,Хр.Ботев1952г“от Старозагорските бани.

По повод Денят на Християнското семейство на 21.11. утвърждаваме традицията да правим Боб-курбан и да се раздава на семействата. Тази година отново бе повод и за сладка раздумка с читалищни членове в клуба на читалището.

Интересна културна проява в залата на читалището бе гостуването на самодейната театрална трупа от НЧ,,Климент Охридски“ с постановката ,,Облог за мома“ на режисьора Стефан Борисов.

С наближаването на Коледа и радостните вълнения в подготовката за празника ни подсказаха идеята да организираме кулинарен конкурс ,,Да прешетаме зимника“непосредствено преди концерта . За доброто представяне на кулинарната изложба на всички участници бяха връчени грамоти. Коледният концерт бе една магия заредена с много настроение , озарена от изпълненията на самодейните колективи на НЧ“Кирил и Методий 2010г“-Борилово, танцовата група на НЧ“Пробуда1927г“с.Остра Могила, която възпроизведе коледната традиция в българското семейство. Кулминацията на което бе наричанията и благословиите за здраве и берекет.Голяма наслада ни доставиха незабравимите изпълнения на ДЮА „Загорче“-Ст.Загора.

Приключваме годината с добри резултати. Анализирайки нашата дейност си поставяме по-високи цели и изисквания към бъдещето осъществяване на нашите идеи. Радваме се, че членската маса се увеличи и вече наброява 75 члена.